CELEX: 62016TN0075
Language: lt
Date: 2016-02-18 00:00:00
Title: Byla T-75/16 P: 2016 m. vasario 18 d. Carlo De Nicola pateiktas apeliacinis skundas dėl 2015 m. gruodžio 18 d. Tarnautojų teismo sprendimo byloje F-128/11 De Nicola/EIB

4.4.2016   
            
            
               LT
            
            
               Europos Sąjungos oficialusis leidinys
            
            
               C 118/39
            
         2016 m. vasario 18 d. Carlo De Nicola pateiktas apeliacinis skundas dėl 2015 m. gruodžio 18 d. Tarnautojų teismo sprendimo byloje F-128/11 De Nicola/EIB
   
   (Byla T-75/16 P)
   (2016/C 118/45)
   Proceso kalba: italų
   
      Šalys
   
   
      Apeliantas: Carlo De Nicola (Štrasenas, Liuksemburgas), atstovaujamas advokatų G. Ferabecoli
   
      Kita proceso šalis: Europos investicijų bankas
   
      Reikalavimai
   
   Apeliantas Bendrojo Teismo prašo:
   
               —
            
            
               Patenkinti šį apeliacinį skundą ir visiškai pakeisti skundžiamą nutartį panaikinant rezoliucinės dalies 1 ir 2 punktus bei skundžiamos nutarties 1, 7–25, 51–52, 63–76, 80, 84, 87–88, 97–98, 101–115 punktus.
            
         
               —
            
            
               Panaikinti skundžiamą nutartį ir priteisti iš EIB atlyginti dr. C. De Nicola patirtus nuostolius, kaip to reikalaujama ieškinyje, arba, jei šis reikalavimas nebus patenkintas, grąžinti bylą nagrinėti kitai Tarnautojų teismo kolegijai, kad ši, būdama kitos sudėties, iš naujo nuspręstų dėl panaikintų punktų;
            
         
               —
            
            
               Priteisti iš atsakovo bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Šis apeliacinis skundas buvo pateiktas dėl 2015 m. gruodžio18 d. Tarnautojų teismo (vienas teisėjas) nutarties De Nicola/Europos investicijų bankas (F-128/11).
   Apeliacinio skundo pagrindai ir pagrindiniai argumentai yra panašūs į nurodytus byloje T-55/16 P De Nicola/Europos investicijų bankas.
   Apeliantas visų pirma pažymi, kad prašymas panaikinti 2011 m. liepos 4 d. bei 2011 m. rugpjūčio 12 d. pranešimus ir prašymas panaikinti 2001 m. rugsėjo 6 d. sprendimą, kuriuo atmestas prašymas pradėti taikinimo procedūrą, yra priimtini.